Diari Oficial de la Generalitat Valenciana


Sumari del DOGV 6730, del 08-03-2012 (2012/2232)

RESOLUCIÓ de 3 de febrer de 2012, del Servici Territorial d'Energia de Castelló, per la qual s'atorga l'autorització administrativa i l'aprovació del projecte d'execució, a l'empresa EHMCV, SL, per a la instal·lació d'una central de cogeneració al terme municipal d'Orpesa. Expedient ATREGI/2011/9/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6730

Data del DOGV
:   08-03-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/2232


Data del document
:   03-02-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 3 de febrer de 2012, del Servici Territorial d'Energia de Castelló, per la qual s'atorga l'autorització administrativa i l'aprovació del projecte d'execució, a l'empresa EHMCV, SL, per a la instal·lació d'una central de cogeneració al terme municipal d'Orpesa. Expedient ATREGI/2011/9/12. [2012/2232]  
Vist l'expedient amb referència ATREGI/2011/9/12 incoat pel Servici Territorial d'Energia de Castelló, a instància de l'empresa EHMCV, SL, amb domicili als efectes de notificacions al carrer Moyano, 8, de Castelló de la Plana, relatiu a la sol·licitud de 3 de juny de 2011 sobre l'autorització administrativa per a la instal·lació d'una central de cogeneració al carrer els Terrers s/n, al terme municipal d'Orpesa, que acompanya el projecte d'execució de la instal·lació, firmat per tècnic competent.  
Vist que, de conformitat amb el que preveu el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va sotmetre a informació pública la sol·licitud d'autorització efectuada així com l'estudi d'impacte ambiental de la instal·lació de cogeneració presentat, i se'n va publicar l'anunci corresponent en el Diari Oficial de la Comunitat Valenciana de 21 de setembre de 2011. No han sigut presentades al·legacions a la petició efectuada.  
Resultant que amb data 26 de gener de 2012, s'emet declaració d'impacte ambiental pel director general d'Avaluació Ambiental i Territorial, que estima acceptable el projecte central de cogeneració (500) kW en l'hotel Gran Duque.  
Vist que, d'acord amb la sol·licitud i el projecte presentat, la finalitat que es perseguix amb esta instal·lació és la generació d'energia elèctrica, per mitjà de grup motogenerador de 0,5 MWe, alimentat amb gas natural i optimitzar el consum de gas natural de les calderes i consum de climatització de l'hotel Gran Duque.   
Este Servici Territorial d'Energia, resol:  
  
Primer  
Atorgar l'autorització administrativa a l'empresa EHMCV, SL, per a la instal·lació d'una central de cogeneració al carrer els Terrers s/n, al terme municipal d'Orpesa i les característiques principals del qual són les següents:  
- Central de cogeneració amb grup motogenerador de 0,5 MWe, alimentat amb gas natural, l'objecte del qual és optimitzar el consum de gas natural de les calderes i consum de climatització de l'hotel Gran Duque.  
- Pressupost: 589.800 euros.  
Esta autorització s'atorga sense perjuí i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
  
Segon  
Aprovar el projecte tècnic d'execució, firmat per tècnic competent i de data de juny de 2011, amb les condicions que s'assenyalen a continuació:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà d'1 any des de la notificació d'esta resolució. Amb anterioritat a l'acabament del dit termini l'empresa autoritzada podrà sol·licitar l'ampliació per mitjà de sol·licitud motivada davant del Servici Territorial d'Energia de Castelló.  
  
3. El titular de la instal·lació notificarà per escrit al Servici Territorial d'Energia de Castelló, el començament dels treballs per a efectuar inspeccions d'estos, en cas de considerar-ho convenient.  
4. El titular donarà compte de l'acabament de les obres al Servici Territorial d'Energia de Castelló, el qual s'acompanyarà d'un certificat tècnic de direcció i final d'obra subscrit per tècnic facultatiu competent, que acreditarà que està d'acord amb els reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques, així com les acreditacions corresponents que justifiquen el compliment de les condicions ambientals fixades amb caràcter previ a la posada en marxa de la instal·lació, en el punt segon de la Declaració d'Impacte Ambiental dictada amb data 26 de gener de 2012 per a l'activitat de central de cogeneració i que es transcriuen a continuació:  
«1. Basant-se en l'informe emés pel Servici de Protecció de l'Ambient Atmosfèric d'esta Conselleria, haurà d'aportar-se:  
- Estudi acústic, en el qual s'analitzarà en detall:  
- Nivell de soroll en l'estat preoperacional, per mitjà de l'elaboració d'un informe dels nivells sonors expressats amb LAeq,T en l'ambient exterior de l'entorn de l'activitat. Si l'activitat transcorre tant en període diürn com nocturn, s'hauran de realitzar els mesuraments en cada un dels dos períodes. Si l'activitat només es desenrotlla en un dels dos períodes, els mesuraments es realitzaran només en el referit període.  
  
- Nivell de soroll estimat en l'estat d'explotació, per mitjà de la predicció dels nivells sonors en l'ambient exterior durant els períodes diürn i nocturn.  
- Avaluació de la influència previsible de l'activitat, per mitjà de comparació del nivell acústic en els estats preoperacional i operacional, amb els valors límit definits en la Llei 7/2002 per a les zones o àrees acústiques que siguen aplicables (zona residencial, 55 dBA en període diürn i 45 dbA en període nocturn).  
- Definició de les mesures correctores de la transmissió de sorolls o vibracions a implantar en la nova activitat, en cas de resultar necessàries com a conseqüència de l'avaluació efectuada, i previsió dels efectes esperats.   
- Haurà de dur-se a terme el control de les emissions acústiques i dels nivells de recepció en l'entorn, per mitjà de la realització d'auditories acústiques, a l'inici de l'activitat i cada cinc anys, i s'ha de realitzar per l'entitat col·laboradora en matèria de qualitat ambiental per al camp de la contaminació acústica, d'acord amb el Decret 229/2001, de 15 d'octubre, del Consell de la Generalitat, pel qual s'establixen les funcions de les entitats col·laboradores en matèria de qualitat ambiental i es crea i regula el seu Registre.  
2. Els focus d'emissió de gasos a l'atmosfera hauran d'ajustar-se al que estipula la Llei 34/2007, de 15 de novembre, de qualitat de l'aire i protecció de l'atmosfera, i complir els límits d'emissió fixats per l'instrument d'intervenció administrativa ambiental.  
3. Es controlaran els possibles abocaments accidentals que es pogueren produir d'olis, lubricants, líquid refrigerant, etc.) i s'arreplegaran per a la posterior entrega al corresponent gestor autoritzat. L'emmagatzematge temporal d'estos abocaments es realitzarà sempre davall coberta i en recipients estancs.  
4. En el cas que es realitzen operacions de porga de les aigües de refrigeració, com per exemple en operacions de manteniment o de reparació, es podrà realitzar l'abocament d'estes aigües a la xarxa de clavegueram en cas de disposar del preceptiu permís i es complirà el que s'ha exposat en l'ordenança reguladora dels abocaments a la xarxa municipal de clavegueram a Orpesa o bé, estes aigües s'arreplegaran en una fossa sèptica estanca i impermeabilitzada per a la posterior arreplega per gestor autoritzat.  
5. Els filtres d'oli usats, així com qualsevol altre residu perillós que es poguera generar, serà entregat a gestor autoritzat.  
6. Haurà de desenrotllar-se un Programa de Vigilància Ambiental i dur-se a terme un seguiment amb registre documentat d'este als efectes d'acreditar l'adopció i l'execució de les mesures preventives i correctores proposades i la comprovació de la seua eficàcia. El Programa de Vigilància Ambiental haurà de contindre les mesures de control i seguiment de les emissions atmosfèriques i acústiques, de les possibles vibracions que es pogueren produir i dels abocaments que pogueren generar un vessament accidental, així com també les mesures de control i seguiment de l'estat de la central de cogeneració en relació amb el funcionament i el manteniment d'esta (revisions, llibre de registres, etc.).  
  
7. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves condicions.»  
  
5. L'Administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En estos supòsits, l'Administració, amb l'expedient previ oportú, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
La present resolució no és definitiva en via administrativa i contra esta es podrà interposar recurs d'alçada davant del director general d'Energia en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Castelló de la Plana, 3 de febrer de 2012.- El cap del Servici Territorial d'Energia: Esteban Santamaría Coria.